Борис Младенов-Young
В болника виждам само пациента…

chitanka.info

В болника виждам само пациента.

Дори когато е напълно гол,

такъв го възприемам сто процента,

без разлика на възраст, раса, пол…

Естествена за мен е голотата,

но като смъкне своя тоалет,

той си разголва с тялото душата,

разкрива ми несподелен секрет.

И научавам съкровени тайни

от най-интимно лично естество,

навлизам с време в нечий микросвят.

Тъй между нас се раждат връзки трайни.

И със съдби, преплетени в едно,

и след смъртта го нося в спомен свят.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.